stanford-oval/wikipedia huggingface dataset:
Sori siitä 5.–6.7.2014

| Sori siitä 5>  - 6.7.2014 |
| --- | --- |

Nimi:  Sori siitä 5. - 6.7.2014
Valmistumisvuosi:  2014 ja 2017
Taiteenlaji:  Julkinen taide
Teostyyppi:  Veistos
Sijainti:  Kirjurinluoto, Suomi
Koordinaatit:  61°29′31″N 21°47′34″E﻿ / ﻿61.4919°N 21.7927°E﻿ / 61.4919; 21.7927
Sori siitä 5.–6.7.2014 on julkinen taideteos, toteutettiin Poriin Kokemäenjoen rannalle. Sen on tehnyt Aalto-yliopiston opiskelija muistoksi Harjavallan nikkelipäästössä kuolleille simpukoille. Teoksen huomasi Rauno Korhonen 16.4.2017 ja teos nousi julkisuuteen Satakunnan Kansan uutisoimana. Teoksen nimi viittaa Alexander Stubbin pahoittelevaan tokaisuun. Se koski kiistellystä hallintarekisteristä annettuja lausuntoja. Teoksen yksi osa sijaitsee Kirjurinluodossa, kolme muuta Kokemäenjoen rannalla Porin keskustan liepeillä. Teoksen tekijä ei halua paljastaa muiden teoksen osien sijaintia, koska myöskään simpukat eivät ole helposti löydettävissä.
Teos on osa Aalto-yliopiston taideopiskelijan lopputyötä. Hän haluaa pysyä nimettömänä, jotta keskustelu käsittelisi teoksen viittaamaa ympäristökatastrofia eikä sen tekijää. Teos on toteutettu lupia hankkimatta, ja tekijä on todennut että ”Anteeksi saa helpommin kuin luvan”. Tekijä sanoi huomanneensa, että valtakunnallisesti nikkelivuodosta uutisoitiin melko vähän. Hän halusi toteuttaa muistomerkin kuolleille simpukoille muistutukseksi siitä, ettei vastaavaa enää tapahtuisi. Teos on valettu metallista, ja mallina ovat olleet nikkelivuotoon kuolleiden simpukoiden kuoret.
Yksi teoksen osa havaittiin rikotuksi 19.4.2017. Pohjoisrannassa sijanneesta simpukka-asetelmasta oli jäljellä betonivalu ja ruuvi. Kesällä 2017 loputkin simpukat varastettiin. Mahdollista on, että teoksen tekijä toteuttaa uudet simpukat, jotka kiinnitetään aikaisempia tukevammin.
Siikanen (Mäntyharju, Vanhakorpi)

| Siikanen |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°20′11″N, 26°37′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Korvenjoki Ruokepuoliseen 
Järvinumero:  14.915.1.015
Mittaustietoja
Pinnankorkeus:  81,2 m  
Pituus:  5,4 km  
Leveys:  7,1 km  
Rantaviiva:  34,608 km  
Pinta-ala:  4,97144 km²   
Saaria:  14 
 fiSiikanen 
Siikanen tai Siikasenjärvi-Pankajärvi on Etelä-Savossa Mäntyharjulla  Vanhakorven lähellä sijaitseva järvi.
Maantietoa

Järvi on 5,4 kilometriä pitkä, 7,1 kilometriä leveä, ja sen pinta-ala on 497 hehtaaria eli 5,0 neliökilometriä. Järvellä on kartan mukaan 14 saarta.  Sen rantaviivan pituus on 34,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Järven vedenpinnan korkeus on 81,2 metriä mpy.
Snoderånin vesistö

Ruotsin päävesistöalueet
Snoderånin vesistö (ruots. Snoderåns avrinningsområde, vesistöaluetunnus 118) muodostuu Gotlannissa Itämeren pääaltaaseen laskevan Snoderånin ja sen sivujokien yhteisestä valuma-alueesta, jonka kokonaispinta-ala on 183 neliökilometriä. Se on yksi Ruotsin päävesistöalueista.
Pääuoma

Vesistön pääuomana on sille nimen antanut joki Snoderån, jonka pituus on 32 kilometriä. Sen keskivirtaama (MQ) on 1,2 kuutiometriä sekunnissa, mikä tekee alle 0,1 kuutiokilometriä vettä vuodessa. Talven jälkeen joen huippuvirtaamien keskiarvo (MHQ) on 12 kuutiometriä sekunnissa.
Vesistön valuma-alue

Gotlannin saarella on kaksi päävesistöä, joista toinen on pohjoispuolella sijaitseva Gothemsånin vesistö (tunnus 117). Ne sijaitsevat keskellä saarta ja niitä ympäröi mereen laskevien purojen ja ojien valuma-alueet, joiden yhteispinta-ala on yli puolet saaresta.
Huomautuksia

↑  Asia on luettu ruotsinkielisestä wikipediasta artikkelista en:Snoderån.
↑  Vesistöjen keskinäiset sijainnit näkee kartasta "Drainage basins in Sweden.svg"
Käännös suomeksi
Silent Despair

| ”Silent Despair” Anna Abreu |
| --- | --- | --- |

Singlen tiedot
 Albumilta: Now
 Julkaistu: 13. lokakuuta 2008
 Tuottaja(t): Rauli "Rake" Eskolin, Patric Sarin
 Tyylilaji: pop
 Kesto: 03.57
 Levy-yhtiö: SonyBMG
Anna Abreun muut singlet
| ”Vinegar” 2008 | ”Silent Despair” 2008 | ”Something About U” 2009 |
”Silent Despair” on Anna Abreun kappale hänen toiselta studioalbumiltaan Now. Kappale julkaistiin albumin toisena singlenä 13. lokakuuta 2008. Kappaleen on säveltänyt ja sanoittanut Patric Sarin, Rauli Eskolin ja Abreu itse.
Kappaleet

Silent Despair – 3.57
Musiikkivideo

Kappaleen musiikkivideo julkaistiin musiikkikanava MTV:n nettisivuilla 14. marraskuuta 2008. Videolla Anna muistelee tapahtumia. Mies lähtee Annan luota ja Anna heittää lasin miehen perään. Videolla tapahtumat kulkevat takaperin siten, että lasi korjaantuu, lentää takaisin Annan käteen ja mies tulee takaisin. Muisteluosuudet ovat kuvattu monta sataa kertaisella hidastuksella.[lähde? ]
Videon on ohjannut Misko Iho.
Listasijoitukset

| Lista | Paras sijoitus |
| --- | --- |
Suomen virallinen latauslista: 22
Suomen virallinen singlelista: –
Anna Abreu "Silent Despair" -kappaleen musiikkivideolla.
Snohomishin piirikunta

Snohomishin piirikunta (engl. Snohomish County) on Yhdysvaltojen Washingtonin osavaltiossa sijaitseva piirikunta. Sen väkiluku oli 827 957 vuonna 2020. Piirikunnan hallintokeskus on Everettin kaupunki. Piirikunta on perustettu vuonna 1861.
Väestö

Vuonna 2020 Snohomishin piirikunnan 827 957 asukkaasta valkoisia oli 77,0 %, aasialaisia 12,0 % ja mustia 3,8 %. Vuonna 2019 21,4 % asukkaista puhui kotonaan jotain muuta kieltä kuin englantia ja 16,1 % asukkaista oli syntynyt ulkomailla.
Kuvia piirikunnasta

Snohomishin piirikunnan oikeustalo.
Aiheesta muualla

Kuvia tai muita tiedostoja aiheesta Snohomishin piirikunta Wikimedia Commonsissa
Sergio León

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio León Limones
Syntymäaika: 6. tammikuuta 1989 (ikä 35)
Syntymäpaikka: Palma del Río, Espanja
Pelipaikka: hyökkääjä
Pituus: 178 cm
Seura
Seura: Real Valladolid
Junioriseurat
2004–2008: Betis
Seurat
| Vuodet | Seura | O | (M) |
| 2008–2010 | Betis C | 31 | (15) |
| 2008–2009 | → Mairena (laina) | 0 | (0) |
| 2009–2011 | Betis B | 15 | (1) |
| 2010 | Betis | 1 | (0) |
| 2011–2013 | Reus | 72 | (29) |
| 2013–2015 | Elche B | 26 | (12) |
| 2013 | → Murcia (laina) | 2 | (0) |
| 2014–2015 | → Llagostera (laina) | 35 | (9) |
| 2015–2016 | Elche | 41 | (22) |
| 2016–2017 | Osasuna | 33 | (10) |
| 2017–2019 | Betis | 47 | (11) |
| 2019– | Levante | 15 | (1) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2020.
Sergio León Limones (s. 6. tammikuuta 1989 Palma del Río, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan hyökkääjä.
Seurajoukkueura

León liittyi Real Betisin junioriakatemiaan ollessaan 15-vuotias. Ensiesiintymisensä seuran edustusjoukkueessa hän teki 27. maaliskuuta 2010 kotiottelussa Gironaa vastaan. Ottelu jäi edustusjoukkueen puolella toistaiseksi ainoaksi.
Kesällä 2013 León siirtyi Elcheen nelivuotisella sopimuksella, jossa hänet siirrettiin reservijoukkueeseen. Sieltä León lainattiin kauden 2013–2014 ajaksi Real Murciaan, mutta sai jo kolmen ottelun jälkeen kutsun takaisin emäseuraansa. Palattuaan kahden lainapestinsä jälkeen takaisin Elcheen kaudeksi 2015–2016, voitti León Segunda Divisiónin kauden maalikuninkuuden 22 osumallaan.
24. elokuuta 2016 León teki nelivuotisen sopimuksen pääsarjanousija Osasunan kanssa. Kolme päivää myöhemmin hän pelasi ensimmäisen ottelunsa maan pääsarjassa ottelussa Real Sociedadia vastaan. 22. syyskuuta 2016 hän teki ensimmäisen maalinsa joukkueessa kotiottelussa Espanyolia vastaan. 17. lokakuuta 2016 hän osui kaksi kertaa vierasvoitossa Eibaria vastaan.
1. kesäkuuta 2017 León palasi takaisin kasvattajaseuraansa Betisiin nelivuotisella sopimuksella. Hänestä maksettiin noin 3,5 miljoonan euron siirtokorvaus.
Aiheesta muualla

Sergio Leónin tilastot BDFutbol-sivustolla (englanniksi)
Sergio Leónin tilastot Soccerway-sivustolla (englanniksi)
Simon de Ramsay

Simon (Simundus) de Ramsay oli 1100-luvulla elänyt skotlantilaisen Ramsayn klaanin ensimmäinen tunnettu jäsen. Hän siirtyi Englannista Skotlantiin Huntingdonin jaarlin kanssa vuonna 1124. Hän oli Skotlannin kuningas David I:n palveluksessa ja sai palkkioksi Dalhousien linnan Midlothianissa. De-etuliite viittaa siihen että suku on mahdollisesti tullut Ranskasta.[lähde? ]
Aiheesta muualla

Ramsay (Arkistoitu – Internet Archive) Scotclans.
Ramsay Electric Scotland: Scottish Clans
Simon de la Vallée

Tukholman ritarihuone
Fiholmin linna
Hässelbyn linna
Simon de la Vallée (noin 1590 – 1642) oli ranskalais-ruotsalainen arkkitehti. Hän oli vuodesta 1639 Ruotsin hoviarkkitehti.
Ennen Ruotsiin siirtymistä de la Vallée osallistui muun muassa Luxembourgin palatsin suunnitteluun ja toimi Hollannissa 1633 Fredrik Henrik Oranialaisen rakennustöiden johtajana. Hän vaikutti siihen, että ranskalainen barokkiklassismi levisi muualle. Hän suunnitteli Ruotsissa lähinnä palatseja, joiden joukossa ovat esimerkiksi Ekolsundin ja Fiholmin linnan suunnitelmat, joita ei kuitenkaan täysin toteutettu. Hän teki vähän ennen kuolemaan suunnitelman Tukholman ritarihuoneeksi. Hänen asemansa Ruotsin suurvalta-ajan klassisen barokkiarkkitehtuurin kehittymisessä oli merkittävä.
De la Valléen poika oli arkkitehti Jean de la Vallée.
Aiheesta muualla

Kuvia tai muita tiedostoja aiheesta Simon de la Vallée Wikimedia Commonsissa
Simon and Garfunkel’s Greatest Hits

| Simon and Garfunkel’s Greatest Hits Simon & Garfunkel |
| --- | --- | --- |

Kokoelmalevyn tiedot
 Äänitetty : 1965 - 1972
 Julkaistu: 1973
 Tuottaja(t): Bob Johnston
 Tyylilaji: folk rock
 Levy-yhtiö: Columbia Records
Simon & Garfunkelin muut julkaisut
| Bridge over Troubled Water 1970 | Greatest Hits 1972 | The Concert in Central Park 1981 |
Simon and Garfunkel’s Greatest Hits on Simon & Garfunkelin ensimmäinen kokoomalevy vuodelta 1972.
Kappaleet

Mrs. Robinson
For Emily, Whenever I May Find Her
The Boxer
The 59th Street Bridge Song (Feelin' Groovy)
The Sound Of Silence
I Am A Rock
Scarborough Fair/Canticle
Homeward Bound
Bridge Over Troubled Water
America
Kathy´s Song
El Condor Pasa (If I Could)
Bookends Theme
Cecilia
Simon & Garfunkel
| --- | --- |
Studioalbumit:   Wednesday Morning, 3 A.M. (1964)  Sounds of Silence (1966)  Parsley, Sage, Rosemary and Thyme (1966)  The Graduate (1967)  Bookends (1968)  Bridge over Troubled Water (1970) 
Konserttitallenteet:   Live from New York City, 1967 (1967)  Live 1969 (1969)  The Concert in Central Park (1981)  Old Friends: Live on Stage (2004) 
Kokoelmat:   Simon and Garfunkel’s Greatest Hits (1972)  The Definitive Simon & Garfunkel (1991)  Old Friends (1997)  The Best of Simon & Garfunkel (1999)  The Columbia Studio Recordings (1964–1970) (2001)  The Essential Simon & Garfunkel (2003) 
Kappaleita:   Simon & Garfunkelin kappaleet
Simmie Knox

| Simmie Knox |
| --- | --- |

Henkilötiedot
Syntynyt: 18. elokuuta 1935 (ikä 89) Aliceville, Alabama, Yhdysvallat
Kansalaisuus:   Yhdysvallat
Taiteilija
Ala:  maalaustaide
Aiheesta muualla
www.simmieknox.com
Simmie Lee Knox (s. 18. elokuuta 1935 Aliceville, Alabama, Yhdysvallat) on yhdysvaltalainen taidemaalari. Hän on maalannut muun muassa viralliset Valkoinen talo -maalaukset Yhdysvaltain presidentti Bill Clintonista ja tämän vaimosta Hillary Clintonista.
Knox on afroamerikkalainen.
Aiheesta muualla

Simmie Knoxin Internet-sivut
Tanskan amtien vaakunat

Tämä on artikkeli Tanskan amtien vaakunoista. Kuvagalleriassa ovat Tanskan amtit vuosien 1970–2006 aluejaon mukaan. Bornholmin amtista tuli Bornholmin aluekunta vuonna 2003. Kööpenhaminan kunta ja Frederiksbergin kunta hoitivat myös amtien tehtäviä.
Bornholmin amt
Etelä-Jyllannin amt
Frederiksbergin kunta
Frederiksborgin amt
Fynin amt
Kööpenhaminan amt
Kööpenhaminan kunta
Länsi-Sjællandin amt
Pohjois-Jyllannin amt
Riben amt
Ringkjøbingin amt
Roskilden amt
Storstrømin amt
Vejlen amt
Viborgin amt
Århusin amt
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: da:Amtsvåbener i Danmark
Siniherne

| Siniherne |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Siniherneet Clitoria
Laji::  ternatea
Kaksiosainen nimi
 Clitoria ternatea  L. 
Katso myös
   Siniherne Wikispeciesissä   Siniherne Commonsissa 
Infobox OKVirheellinen NIMI-arvo: 
Siniherne (Clitoria ternatea) on hernekasvien (Fabaceae) heimoon kuuluva kasvilaji.
Siniherne on ikivihreä, 3–5 metriä pitkä köynnös. Kirkkaansiniset kukat ovat halkaisijaltaan noin viisi senttimetriä. Niiden keskusta on keltainen ja muoto muistuttaa herneen kukkaa. Hedelmä on litteä palko.
On hiukan epäselvää, missä siniherne kasvaa luonnonvaraisena. Nykyisin sitä viljellään trooppisilla alueilla.
Siniherneen kuivattuja kukkia käytetään elintarvikkeiden värjäämiseen. Niitä on käytetty pitkään myös rohdoskasveina.
Sergio Leone

| Sergio Leone |
| --- | --- |

Henkilötiedot
Syntynyt: 3. tammikuuta 1929 Rooma, Italian kuningaskunta
Kuollut: 30. huhtikuuta 1989 (60 vuotta) Rooma, Italia
Ammatti:  elokuvaohjaaja, elokuvatuottaja, elokuvakäsikirjoittaja
Ohjaaja
Taiteilijanimet:  Bob Robertson
Aktiivisena:  1959–1989
Tunnetuimmat ohjaukset:   Kourallinen dollareita  Vain muutaman dollarin tähden  Hyvät, pahat ja rumat  Huuliharppukostaja  Maahan, senkin hölmö!  Suuri gangsterisota 
Palkinnot
 David di Donatello  1971 Maahan, senkin hölmö! 
Aiheesta muualla
IMDb 
Elonet
Sergio Leone (3. tammikuuta 1929 Rooma, Italian kuningaskunta – 30. huhtikuuta 1989 Rooma, Italia) oli italialainen elokuvaohjaaja, ”italowesternin suuri runoilija”. Hän ohjasi kaikkiaan viisi lännenelokuvaa. Leone nousi maailmanmaineeseen spagettiwestern-elokuvilla Kourallinen dollareita (1964), Vain muutaman dollarin tähden (1965) ja Hyvät, pahat ja rumat (1966) (niin sanottu dollaritrilogia). Hänen uransa huippusaavutuksia olivat myös mestariteokset Huuliharppukostaja (1968) ja Suuri gangsterisota (1984).
Leone ohjasi vain seitsemän elokuvaa, mutta hänellä oli merkittävä vaikutus moniin ohjaajiin, kuten Sam Peckinpahiin, John Woohun ja Quentin Tarantinoon sekä Clint Eastwoodiin, jonka näyttelijänura lähti nousuun Leonen dollaritrilogiasta.
Filmografia

Pompeijin viimeiset päivät (Gli ultimi giorni di Pompei, 1959) – kreditoimaton, viimeisteli ohjauksen Mario Bonnardin sairastuttua
Taistelu Rhodoksesta (Il colosso di Rodi, 1961)
Kourallinen dollareita (Per un pugno di dollari, 1964)
Vain muutaman dollarin tähden (Per qualche dollaro in più, 1965)
Hyvät, pahat ja rumat (Il buono, il brutto, il cattivo, 1966)
Huuliharppukostaja (Once Upon a Time in the West/C'era una volta il West, 1968)
Maahan, senkin hölmö! (Giù la testa, 1971)
Suuri gangsterisota (Once Upon a Time in America /C'era una volta in America, 1984)
Sori (kappale)

| ”Sori” Fintelligens |
| --- | --- | --- |

Singlen tiedot
 Albumilta: Tän tahtiin
 Julkaistu: 2002
 Tyylilaji: hip hop
 Kesto: 03.31
 Levy-yhtiö: Rähinä Records
Fintelligensin muut singlet
| ”Kaks jannuu” 2002 | ”Sori” 2002 | ”En vaihtais päivääkään” 2002 |
Sori on alkuaan rap-yhtye Fintelligensin kappale Kokemusten summa -albumilta. Single julkaistiin vuonna 2002. Levyllä on lisäksi kappaleesta sen instrumentaaliversio. Kappaleesta on kuvattu myös musiikkivideo. Paula Vesala on tehnyt kappaleesta cover-version, joka kuultiin Vesalan esittämänä ensimmäisen kerran Nelosen Vain elämää-televisiosarjan kolmannella tuotantokaudella.
Kappaleet

Sori
Sori (instrumentaali)
Stadin kundin kaiho

| Stadin kundin kaiho Jussi Raittinen |
| --- | --- | --- |

Kokoelmalevyn tiedot
 Äänitetty : 2000
 Julkaistu: 2000
 Kesto: 51.13
 Levy-yhtiö: Musicmakers
Jussi Raittisen muut julkaisut
| 20 suosikkia – Metsämökin tonttu 1998 | Stadin kundin kaiho 2000 | Muistan vielä vuonna -76 2003 |
Stadin kundin kaiho on suomalaisen laulajan Jussi Raittisen kokoelma-albumi.
Kappaleet

Takaa ajatusten virran - 3.37
Rampa sydän - 2.14
Hirvi älä tule tielle - 4.33
Samassa veneessä - 2.40
Stadin kundin kaiho - 3.54
Stadin kesis - 3.08
Ihmisen satumaa - 3.50
Mañana - 3.58
Mr. Blues - 4.16
Gartsan gundi - 3.03
Varjoisan kujan poika - 3.09
Olet paha - 3.01
Oma vaarini oon - 2.58
Esplanadi - 6.52
Aiheesta muualla

Rytmimusiikin Syke: Stadin kundin kaiho
Jussi Raittinen
| --- | --- |
Studioalbumit:   Nashville  Rollin' the Rock  Jussi ja Kieku ja Kaiku  Jussi merihädässä  Jussi Raittinen ystävineen  Hirvi älä tule tielle  Rockin' 50  Metsämökin tonttu  Stadin kundin kaiho  Muistan vielä vuonna -76
Silvi Vrait

Silvi Vrait vuonna 1989.
Silvi Vrait (28. huhtikuuta 1951 Kehra – 28. kesäkuuta 2013 Tallinna, Viro) oli virolainen laulaja ja taiteilija. Hänen isänsä Einar Wright oli syntynyt Pohjois-Amerikassa suomalaistaustaiseen perheeseen, joka muutti Neuvosto-Karjalaan tämän ollessa lapsi.
Vrait valmistui pianistiksi musiikkikoulusta 1968. Hän näytteli vuosina 1976–1983 Tarton Vanemuine-teatterissa[lähde? ]. Myöhemmin hän opiskeli Tarton yliopistossa englantilaista filologiaa ja toimi vuodesta 1994 alkaen Tallinnassa englanninopettajana.
Vraitilla todettiin aivokasvain huhtikuussa 2013. Hän kuoli siihen saman vuoden kesäkuussa ollessaan 62-vuotias.
Eurovision laulukilpailu 1994

Silvi Vrait edusti Viroa Eurovision laulukilpailussa 1994 maan historian ensimmäisenä edustajana. Edustuskappale Nagu merelaine sijoittui 24. sijalle 25 kilpailijan joukosta ja sai kaksi pistettä.
Aiheesta muualla

Silvi Vrait Internet Movie Databasessa. (englanniksi)
Sea Islands

| Sea Islands |
| --- | --- |
 Sea Islands -saarijono ulottuu Floridan koilliskulmasta Etelä-Carolinan rannikolle.
Merialue:  Meksikonlahti
Saaria yht.:  100+
Suurin saari:  Johns Island
Valtio
Valtio:  Yhdysvallat
Osavaltio:  Etelä-Carolina, Georgia ja Florida
Sea Islands on yli sata matalaa saarta käsittävä Atlantin saarijono Yhdysvaltojen itärannikolla Etelä-Carolinan, Georgian ja Floridan osavaltioiden alueilla. Saaret sijaitsevat usein jokien suistoissa niin, että vain kapea jokiuoma erottaa ne mantereesta tai toisista saarista. Saarten valtameren puoleiset osat ovat valtaosin hiekkarantoja, mantereen puoleiset osat suoalueita. Subtrooppisen ilmaston ansiosta monet saarista ovat suosittuja lomailukohteita golfkenttineen. Monet saarista ovat asumattomia, ja jotkin ovat luonnonsuojelualueita.
Historiaa

Asutuksen merkkejä on saarilla tuhansien vuosien ajalta. Muun muassa creek- ja guale-intiaanit asuivat saarilla.
1500-luvulla espanjalaiset rakensivat saarille laivastotukikohtia ja estivät ranskalaisten aikeet siirtokunnan perustamiseksi. 1700-luvun keskivaiheilla Georgian osavaltion perustaja James Oglethorpe rakensi St. Simonsin saarelle Fort Frederica -nimisen linnoituksen, ja vähitellen espanjalaiset väistyivät englantilaisten tieltä. 1800-luvulla Sea Islands oli varhaisin merkittävä puuvillanviljelyalue Yhdysvalloissa. Ensimmäiset puuvillaplantaasit syntyivät St. Helenan ja Port Royalin saarille. Orjien vapauduttua monet heistä asettuivat asumaan saarille. 1920-luvulla puuvillasatoja alkoi verottaa puuvillakärsäkäs, ja saarilla siirryttiin ruokakasvien viljelyyn. Muita saarten elinkeinoja ovat kalastus (etenkin osterit ja katkaravut), fosfaatin louhinta ja turismi.
Orjien jälkeläiset puhuvat omaa gullahiksi kutsuttua kreolikieltään.
Vuonna 1893 iskenyt Sea Islandsin hurrikaani tappoi pari tuhatta saarten asukasta ja jätti noin 30 000 kodittomiksi.
Sea Islands -saaret > Etelä-Carolina > Charlestonin piirikunta

| 0 | 1 | 2 |
| --- | --- | --- |
|  Bull Island  Dewees Island  Edisto Island, 2 301 as. (2000)  Folly Island  |  Isle of Palms, 4 133 as. (2010)  James Island  Johns Island, 21 500 as. saariketjun suurin saari, 220 km2  Kiawah Island  Morris Island  |  Seabrook Island  Sullivan's Island  Wadmalaw Island  Yonges Island  |
Sea Islands -saaret > Etelä-Carolina > Colletonin piirikunta

Bear Island
Sea Islands -saaret > Etelä-Carolina > Beaufortin piirikunta

| 0 | 1 | 2 |
| --- | --- | --- |
|  Bay Point Island  Cane Island  Cat Island  Coosaw Island  Dataw Island  Daufuskie Island  Distant Island  |  Fripp Island  Gibbes Island  Harbor Island  Hilton Head Island  Horse Island  Hunting Island  Lady's Island  Morgan Island  |  Parris Island merijalkaväen koulutuskeskus  Port Royal Island  Pritchards Island  Saint Helena Island  St. Phillips Island  Spring Island  |
Sea Islands -saaret > Georgia > Chathamin piirikunta

| 0 | 1 | 2 |
| --- | --- | --- |
|  Tybee Island  Little Tybee Island  Cockspur Island  Wilmington Island  Talahi Island  |  Whitemarsh Island  Oatland Island  Skidaway Island  Isle of Hope  Williamson Island  |  Dutch Island  Burnside Island  Wassaw Island  Ossabaw Island  |
Sea Islands -saaret > Georgia > Libertyn piirikunta

St. Catherine’s Island
Isle of Wight
Hampton Island
Sea Islands -saaret > Georgia > McIntoshin piirikunta

Blackbeard Island
Sapelo Island
Sea Islands -saaret > Georgia > Glynnin piirikunta (The Golden Isles)

Saarijonon eteläpään St. Simons Island, Sea Island ja Jekyll Island tunnetaan yhteisnimellä The Golden Isles of Georgia, ”Georgian kultaiset saaret”. Niissä on monia matkailu- ja lomakohteita.
Jekyll Island
Little St. Simons Island
St. Simons Island
Sea Island
Sea Islands -saaret > Georgia > Camdenin piirikunta

Cumberland Island
Sea Islands -saaret > Florida > Nassaun piirikunta

Amelia Island
Sullivan’s Island, Etelä-Carolina.
Tapani Kärnä

| Tapani Kärnä> Henkilötiedot |
| --- | --- |
Syntynyt: 21. heinäkuuta 1923 Turku
Kuollut: 12. toukokuuta 2000 (76 vuotta) Helsinki
Kansalaisuus:  suomalainen
Ammatti:  lähetyssaarnaaja lähetyssihteeri
Puoliso:  Lea Manninen
Muut tiedot
Järjestö:  Suomen Vapaa Ulkolähetys
Tapani Kärnä (21. heinäkuuta 1923 Turku – 12. toukokuuta 2000 Helsinki) oli suomalainen lähetyssaarnaaja ja lähetyssihteeri.
Kärnä oli naimisissa Lea Kärnän, Eino Mannisen tyttären, kanssa. Kärnät kihlautuivat vuonna 1946. He toimivat lähetystyössä, ensin Kiinassa ja vuodet 1950–1976 Japanissa. Japanin jälkeen lähetystyö jatkui vielä Taiwanissa. Kärnä toimi lähetyskausien välissä, vuosina 1960–1969 ja 1983–1987, Suomen Vapaan Ulkolähetyksen lähetyssihteerinä.
Sellutehdas

Metsä Fibren Rauman sellutehdas.
Sellutehdas on tuotantolaitos, jossa puusta valmistetaan sellua, josta voidaan edelleen jalostaa paperia tai kartonkia. Sellua valmistetaan kemiallisesti, paperimassaa voidaan valmistaa myös mekaanisilla ja kemimekaanisilla massanvalmistusmenetelmillä, joissa puukuidut irrotetaan toisistaan pääosin tai kokonaan mekaanisesti. Englanninkielinen termi ”Pulp mill” käsittää sekä sellutehtaan että mekaanisen massan valmistuslaitoksen.
Energia

Sellutehdas tuottaa valmistusprosessin aikana enemmän energiaa kuin se kuluttaa, joten useat sellutehtaat myyvät ylijäämäenergiansa. Erityisen paljon tehtaasta voidaan saada lämpöenergiaa paineistettujen höyryjen muodossa, muun muassa tämän takia sellu- ja paperitehtaat ovat usein integroitu toisiinsa vähintään energian käytön suhteen.
Päästöt ja terveysvaikutukset

Sellun tuotannossa pääsee ilmaan epämiellyttävän hajun omaavia rikkiyhdisteitä eli metyylimerkaptaania ja dimetyylisulfidia. Niillä on hyvin alhainen hajukynnys ja ne saattavat aiheuttaa sellutehtaan vaikutusalueella asuville esimerkiksi epämukavaa oloa, päänsärkyä ja muita oireita.